15. ΑΠΟΦΑΣΙΣ ΥΠΟΥΡΓΩΝ ΕΜΠΟΡΙΟΥ ΚΑΙ ΓΕΩΡΓΙΑΣ Αριθ. 19103 της 30 Απρ./21 Μαΐου 1963 (ΦΕΚ Β΄ 215) Περί χαρακτηρισμού τυπικών οίνων και ονομασιών προελεύσεως αυτών. Έχοντες υπ’ όψιν το άρθρ. 3 του Νόμ. 5506/1932 «περί προστασίας της εγχωρίου οινοπαραγωγής» ως το άρθρον τούτο αντικατεστάθη υπό του άρθρ. 10 του Α.Ν. 787/48 και το από 11.9.1932 Δ/μα «περί ονομασιών προελεύσεως των τυπικών οίνων», μετά σύμφωνον γνώμην της κατά το αυτό άρθρον του ως άνω Νόμου Επιτροπής, χαρακτηρίζομεν ως τυπικούς καθορίζοντες άμα και την ονομασίαν προελεύσεως (τοπονυμία) των περιφερειών εξ ων ούτοι προέρχονται, τους κάτωθι οίνους: 1.«ΜΑΝΤΙΝΕΙΑ»:Οίνος λευκός, ξηρός παρασκευαζόμενος εκ σταφυλών των ποικιλιών Ξανθοφίλερο και Ασπρούδες των αμπελώνων του Δήμου Τριπόλεως και των κοινοτήτων Κάψης, Σιμιάδων, Κακουρίου, Πικέρνης, Σάγκας, Νεστάνης, Μηλέας, Λουκά, Ζευγολατίου και Λεβιδίου του Νομού Αρκαδίας, επιτρεπομένης συμμετοχής κατά την οινοποίησιν σταφυλών της ποικιλίας Σκυλοπνίχτης, μέχρι 20%. Προστασία Οίνου 16.Θ.γ.14-15 Η συμμετοχή έστω και μικρού ποσοστού σταφυλών εκ της ποικιλίας Κολλιανιάτικο συνεπάγεται απώλειαν του δικαιώματος της ανωτέρω ονομασίας προελεύσεως. 2.«ΖΙΤΣΑ»:Οίνοι ξηροί και γλυκείς φυσικώς αφρώδεις παρασκευαζόμενοι αποκλειστικώς εκ σταφυλών της λευκής ποικιλίας Ντεμπίνα, των αμπελώνων των κοινοτήτων Ζίτσης, Πρωτόπαππα, Αιγοψά, Κληματιά, Καρίτσης και Γαβρυσίων του Νομού Ιωαννίνων. 3.«ΝΑΟΥΣΑ»:Οίνος ερυθρός ξηρός παρασκευαζόμενος εκ σταφυλών της ποικιλίας Ποπόλκα των αμπελώνων της πόλεως Ναούσης και του χωρίου Ροδακινιάς του Νομού Ημαθίας. Η συμμετοχή σταφυλών εξ ετέρων ποικιλιών αμπέλου συνεπάγεται απώλειαν του δικαιώματος της ανωτέρω ονομασίας προελεύσεως. 4.«ΠΕΖΑ»:Οίνος ερυθρός ξηρός παρασκευαζόμενος αποκλειστικώς εξ ερυθράς οινοποιήσεως σταφυλών των ποικιλιών Κατσιφάλι και Μαντηλάρι, των αμπελώνων των κοινοτήτων Καλλονής, Χουδετσίου, Πεζών Καταλαγαρίου, Βαρβάρων, Αστρακών, Σάμπας, Αγ. Παρασκιών, Μελεσών, Αστριτσίου και Αγ. Βασιλείου του Νομού Ηρακλείου Κρήτης. 5.«ΑΡΧΑΝΑΙ»:Οίνος ξηρός ερυθρός παρασκευαζόμενος αποκλειστικώς εξ ερυθράς οινοποιήσεως σταφυλών των ποικιλιών Κοτσιφάλι και Μαντηλάρι, των αμπελώνων του Δήμου Επάνω Αρχάναι και των κοινοτήτων Κάτω Αρχάναι, Βασιλείων, Σκαλανίου και Κουνάβων του Νομού Ηρακλείου Κρήτης. 6.«ΣΗΤΕΙΑ»:Οίνοι ερυθροί, ξηροί και γλυκείς, παρασκευαζόμενοι αποκλειστικώς εκ σταφυλών της ποικιλίας Λιάτικο, των αμπελώνων της επαρχίας Σητείας του Νομού Λασηθίου Κρήτης. 7.«ΝΕΜΕΑ»:Οίνοι ερυθροί, ξηροί ή γλυκείς παρασκευαζόμενοι εκ σταφυλών της ποικιλίας Αγιωργίτικο, των αμπελώνων των κοινοτήτων Νεμέας, Ηρακλείου, Γαλατά, Αηδονίων, Πετρίου, Κοντοσταύλου και Λεοντίου του Νομού Κορινθίας. Η συμμετοχή ετέρων ποικιλιών εις την οινοποίησιν συνεπάγεται απώλειαν του δικαιώματος της ανωτέρω ονομασίας προελεύσεως. 8.«ΟΡΕΙΝΗ ΝΕΜΕΑ»:Οίνοι ερυθροί, ξηροί ή γλυκείς παρασκευαζόμενοι εκ σταφυλών της ποικιλίας Αγιωργίτικος των αμπελώνων των κοινοτήτων Ψάρι, Ασπροκάμπου, Λερίζης, Καστρακίου και Κουτσίου Νεμέας του Νομού Κορινθίας. Η συμμετοχή ετέρων ποικιλιών εις την οινοποίησιν συνεπάγεται απώλειαν του δικαιώματος της ανωτέρω ονομασίας προελεύσεως. (Αντί της σελ. 616,01) Σελ. 616,01(α) 9.«ΘΗΡΑ»:Οίνοι λευκοί, ξηροί ή γλυκείς, παρασκευαζόμενοι εκ σταφυλών των ποικιλιών Ασύρτικο, Αηδόνι άσπρο και Αθήρι των αμπελώνων των νήσων Θήρας και Θηρεσίας. 10.«ΜΟΣΧΑΤΟΣ ΛΗΜΝΟΥ»:Οίνος λευκός επιδόρπιος, παρασκευαζόμενος αποκλειστικώς εκ σταφυλών της ποικιλίας Μοσχάτον Αλεξανδρείας, βαθμών Μπωμέ 14 και άνω των αμπελώνων του Δήμου Μυριναίων και των κοινοτήτων Αγ. Δημητρίου, Κορνού, Λιβαδοχωρίου, Καλλιθέας, Αγκαρυώνων, Πεδινού, Πορτιανού, Κάρπακα, Θάνους, Πλατέος, Τσιμανδρίου, Κοντιά, Νέας Κούταλης, Σαρδών, Δάφνης και Καταλάκκου της νήσου Λήμνου. 11.«ΜΟΣΧΑΤΟΣ ΡΙΟΥ ΠΑΤΡΩΝ»: Οίνος λευκός επιδόρπιος, παρασκευαζόμενος εκ γλεύκους σταφυλών της ποικιλίας μοσχάτον λευκόν (μοσχούδι) βαθμών Μπωμέ 14 και άνω, της καλλιεργουμένης εις τους αμπελώνας των κοινοτήτων Ψαθοπύργου, Δρεπάνου, Αραχωβίτικων, Πλατανίου, Αγίου Βασιλείου, Βερναρδέϊκων, Αγίου Γεωργίου Ρίου και Αργυρούς του Νομού Αχαΐας. Η συμμετοχή σταφυλών εξ ετέρων ποικιλιών αμπέλου συνεπάγεται απώλειαν του δικαιώματος της ανωτέρω ονομασίας προελεύσεως. 12.«ΜΟΣΧΑΤΟΣ ΑΧΑΪΑΣ ΠΑΤΡΩΝ»: Οίνος λευκός επιδόρπιος, παρασκευαζόμενος εκ γλεύκους σταφυλών της ποικιλίας μοσχάτον λευκόν (μοσχούδι) βαθμών Μπωμέ 12,5 και άνω, της καλλιεργουμένης εις τους αμπελώνας των κοινοτήτων Κάτω Αχαΐας, Αλισσού, Λουσικών Λακόπετρα, Σαγέϊκα, Νοφορέϊκα, Αγιοβασιλίτικα, Άνω Αχαΐα, Ελαιοχώριον, Αχαϊκόν, Κράλιον, Άνω Σουδενέϊκα, Καμίνια, Περιστέρα και Ριόλος. Η συμμετοχή σταφυλών εξ ετέρων ποικιλιών αμπέλου συνεπάγεται απώλειαν του δικαιώματος της ανωτέρω ονομασίας προελεύσεως. 13.«ΜΑΥΡΟΔΑΦΝΗ ΠΑΤΡΩΝ»: Οίνος ερυθρός επιδόρπιος, παρασκευαζόμενος εκ χλωρών σταφυλών των ποικιλιών Μαυροδάφνη και Μαύρη Κορινθιακή. Αι σταφυλαί της ποικιλίας Μαυροδάφνη δέον να προέρχωνται εκ των αμπελώνων των κοινοτήτων Καλλιθέας, Θέας, Ορβριάς, Μιντιλογλίου και Πλατανοβρύσεως και των αμπελώνων της περιοχής ΚΛΑΟΥΣ, ήτις ευρίσκεται εις τα όρια των κοινοτήτων Σαραβαλίου και Μαυρομανδήλας του Νομού Αχαΐας. Το ποσοστόν συμμετοχής της ποικιλίας Μαυροδάφνη εις την παρασκευήν του περί ου πρόκειται οίνου δέον όπως υπερβαίνη το 50%, το δε Ρε του γλεύκους εκ της ποικιλίας ταύτης δέον να είναι μεγαλύτερον του 12,5 απαγορευομένης της χρησιμοποιήσεως γλεύκους μικροτέρας περιεκτικότητος εις σάκχαρον. Σελ.616,02(α) 